गांव के युवक बन रहे वैज्ञानिक, बढ़ा रहे किसानों का कृषि ज्ञान
येतोडॉक्टर है ही वैज्ञानिक, लेकिन जानकारी के मामले में किसी भी कृषि वैज्ञानिक से कम नहीं हैं। किसान के खेत में जाकर किसानों के ये बच्चे अब आधुनिक खेती की ट्रेनिंग दे रहे हैं। इसका श्रेय जाता है किसान क्लब, कृषि विभाग दामला केंद्र के वैज्ञानिक डॉक्टर बीआर कांबोज को।
अभी तक जिले के 55 गांवों में 110 युवा ट्रेंड किए जा चुके हैं। अब 654 गांव में (हर गांव में दो युवा) उन बेरोजगार युवाओं को तलाश रहे हैं जिनकी कृषि में रूचि है। इन्हें दामला कृषि केंद्र में ट्रेनिंग देकर तैयार किया जा रहा है।
ऐसीहुई शुरुआत : किसानक्लब के प्रधान एसपी सिंह वैज्ञानिक डॉक्टर बीआर कांबोज ने बताया कि फसल में बीमारी आने, सरकार की स्कीम का अभाव आधुनिकीकरण नहीं अपनाने से किसान पिछड़ रहा है। स्टाफ की कमी के चलते हर किसान को जागरूक करना भी आसान काम नहीं है। पेस्टीसाइड दुकानदार भी किसान के भोलेपन का पूरा फायदा उठा कर कमाई कर रहे हैं। वे पेस्टीसाइड के साथ-साथ तीन-तीन दवाइयां देकर मोटी कमाई करते हैं। जिले में 750 से ज्यादा लोग पेस्टीसाइड का काम कर रहे हैं। इन दिक्कतों को दूर करने के लिए उन युवाओं की तलाश की गई जो कृषि में रूचि रखते हैं और रोजगार के लिए भटक रहे हैं। एसपी सिंह का कहना है कि हरियाणा में सबसे ज्यादा पेस्टीसाइड यमुनानगर जिले में प्रयोग हो रहा है।
मुस्तफाबादसे शुरुआत अब छछरौली क्षेत्र में : किसानको आधुनिक ज्ञान आर्थिक हालत को सुधारने के लिए इसकी शुरुआत मुस्तफाबाद से की गई। हर गांव से दो युवा तलाश किए गए। उनको गेहूं, धान, गन्ना, मिश्रित खेती आधुनिकीकरण के लिए दामला कृषि वैज्ञानिक केंद्र में ट्रेनिंग दी गई। उसके बाद धीरे-धीरे ये कारवां बढ़ता गया। मुस्तफाबाद पूरा ब्लॉक कवर हुआ तो अब छछरौली ब्लॉक के गांवों में युवाओं को किसानों की मदद के लिए तैयार किया जा रहा है। अभी तक 52 गांव के 104 युवाओं को ट्रेनिंग दे चुके हैं। ट्रेंड हुए युवाओं ने अपने गांव के किसानों को अपडेट करना शुरू कर दिया है।
हर गांव में टीम तैयार होने पर सरकार को करेंगे सिफारिश
वरिष्ठवैज्ञानिक बीआर कांबोज ने बताया कि अभी तक 52 गांव में युवा वैज्ञानिक तैयार किए गए हैं। 654 गांव में जब युवा वैज्ञानिक तैयार हो जाएंगे। उनको सर्टिफिकेट दिया जाएगा। रोजगार के लिए सरकार से सिफारिश की जाएगी। साथ ही प्रदेश के अन्य जिलों में भी इस अभियान को चलाने की सलाह दी जाएगी है।
ये काम किए ट्रेनिंग लेकर
जयरामपुरनिवासी हरपाल ने किसानों को कृषि विभाग से ली गई बीज की जानकारी बताई और गांव में पोपुलर उगाने वाले किसान की सूची कृषि विभाग को दी। खरपतवार की रोकथाम बारे भी उन्होंने ग्रामीणों को जागरूक किया। खानपुर के कुलबीर ने गांव के किसानों को सिंचाई बारे अवगत कराया और अच्छी किस्म के बीज की जानकारी देकर पैदावार को बढ़ाया। मिट्टी की जांच के लिए भी इन्होंने किसान को प्रेरित किया।
डॉ. बीआर कांबोज
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva